Va participar en els Jocs Olímpics d'hivern de 1998 realitzats a Nagano (Japó), on no aconseguí acabar cap de les dues proves que disputà (eslàlom gegant i eslàlom). En els Jocs Olímpics d'hivern de 2002 realitzats a Salt Lake City (Estats Units) aconseguí guanyar dues medalles de plata en les proves d'eslàlom gegant i de combinada alpina, si bé finalitzà vint-i-quatrè en la prova d'eslàlom especial. En els Jocs Olímpics d'hivern de 2006 reatitzats a Torí (Itàlia) no aconseguí guanyar cap medalla, sent el seu cinquè lloc en la prova de descens el seu resultat més destacat així com el sisè lloc en la prova d'eslàlom gegant. En els Jocs Olímpics d'hivern de 2010 realitzats a Vancouver (Canadà) aconseguí guanyar tres medalles: la medalla d'or en la prova de combinada alpina, la medalla de plata en la prova de supergegant i la medalla de bronze en la prova de descens.